‘Kruppel’ man (64) in huis met panga aangeval | Maroela Media
Piet van Deventer (64), wat Vrydagoggend in sy huis oorval en met ŉ panga aangerand is, is steeds in die hoësorgeenheid van die Netcare Unie-hospitaal in Alberton.
Volgens Pieter van Deventer is sy pa tussen 08:00 en 09:00 in sy huis in Heidelberg oorval. “Net my pa en die huishulp was tuis, my ma was by die werk. Die aanvaller(s) moes oor die muur oor die lemmetjiesdraad geklim het,” het Van Deventer gesê.
Piet was in die eetkamer toe die aanvallers ingestorm en hom met die panga begin aanval het. “Hulle het hom op die kop en lyf geslaan. Hy het erge wonde aan sy kop; sy skedel is op drie plekke gebreek; sy kakebeen is gebreek én sy arm is heeltemal gebreek met ŉ groot vleiswond daaraan,” het Van Deventer vertel.
Volgens hom kan ŉ mens uit die aard van sy pa se beserings sien hy het terugbaklei. Die huishulp was besig om wasgoed op te hang ten tyde van die voorval. “Sy het op hulle afgekom en toe het hulle gevlug. Hulle het niks gesteel nie.”
Die huishulp het volgens Van Deventer begin skree en die bure het aangehardloop gekom en hom gebel.
Piet is per mediese helikopter na die hospitaal gehaas. Piet het volgens Van Deventer van ŉ rolstoel gebruik gemaak as hy ver ente moes beweeg. “My pa was heeltemal kruppel weens ŉ virus wat hy vroeër opgedoen het. Jy kon hom net van die stoel af stamp en hy sou nie veel kon doen nie.”
Van Deventer vertel sy pa is steeds aan ŉ asemhalingsmasjien gekoppel. Dokters sal glo Woensdag weer sy toestand assesseer. Die gesin weet ook nog nie of daar enige breinskade sal wees nie.
“Dis nie mense wat hierdie goed doen nie,” het Van Deventer in reaksie op die aanval op sy pa gesê. Hy vertel die gesin weet self nog nie presies wat gebeur het nie omdat sy pa nog nie wakker is en vir hulle kan vertel nie.
Kapt. Thivhulawi Tshilate, woordvoerder van die polisie, het die voorval aan Maroela Media bevestig en gesê die saak word ondersoek.
Twee internasionale petisies teen moorde in SA
Al hierdie aanvalle is 90% van die tyd op ons blankes gerig.
sterkte ons bid vir jou PIET ,nog n sinnelose aanval op n BLANKE .
Die staat moet maar begin om die mense se mediese onkostes (in ‘n privaathospitaal) te betaal aangesien hul niks aan die moorde en aanrandings wil doen nie. Wat moet jy nie wees om so iets aan iemand anders te kan doen nie? Dalk word die goed iewers gekloon, sonder redenasievermoë en emosies, maar ‘n mens is dit wragtig nie.
Kom ons almal teken daardie petisie op die Withuis webblad waaroor die ander artikel hier berig. Dis tyd dat die buiteland moet uitvind wat hier aangaan: https://maroelamedia.co.za/nuus/sa-nuus/twee-internasionale-petisies-teen-moorde-in-sa/
André van R. · 1 jaar gelede
Gaan die oë oop in Nederland?
Anandie Shrives · 1 jaar gelede
Sterkte Pieter ons bid en dink aan julle
Dis om van naar te word. Baie sterkte aan hom en die familie. Hoekom klink dit vir my hierdie aanvalle styg?
Pieter van Deventer · 1 jaar gelede
Sterkte neef dit was vir ons ‘n groot skok en ons bid vir jou
Verskriklik! Ek bid dat hy sal 100% en wonderbaarlik sal herstel!